**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**zákon**

z ... 2023,

**ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov**

Národná rada Slovenskej republiky sa uzniesla na tomto zákone:

* + 1. **Čl. I**

Zákon Slovenskej národnej rady č. 369/1990 Zb. o obecnom zriadení v znení zákona Slovenskej národnej rady č. 96/1991 Zb., zákona Slovenskej národnej rady č. 130/1991 Zb., zákona Slovenskej národnej rady č. 421/1991 Zb., zákona Slovenskej národnej rady č. 500/1991 Zb., zákona Slovenskej národnej rady č. 564/1991 Zb., zákona Slovenskej národnej rady č. 11/1992 Zb., zákona Slovenskej národnej rady č. 295/1992 Zb., zákona Národnej rady Slovenskej republiky č. 43/1993 Z. z., zákona Národnej rady Slovenskej republiky č. 252/1994 Z. z., zákona Národnej rady Slovenskej republiky č. 287/1994 Z. z., zákona č. 229/1997 Z. z., zákona č. 225/1998 Z. z., zákona č. 233/1998 Z. z., nálezu Ústavného súdu Slovenskej republiky č. 185/1999 Z. z., zákona č. 389/1999 Z. z., zákona č. 6/2001 Z. z., zákona č. 453/2001 Z. z., zákona č. 205/2002 Z. z., zákona č. 515/2003 Z. z., zákona č. 369/2004 Z. z., zákona č. 535/2004 Z. z., zákona č. 583/2004 Z. z., zákona č. 615/2004 Z. z., zákona č. 757/2004 Z. z., zákona č. 171/2005 Z. z., zákona č. 628/2005 Z. z., zákona č. 267/2006 Z. z., uznesenia Ústavného súdu Slovenskej republiky č. 616/2006 Z. z., zákona č. 330/2007 Z. z., zákona č. 334/2007 Z. z., zákona č. 335/2007 Z. z., nálezu Ústavného súdu Slovenskej republiky č. 205/2008 Z. z., zákona č. 384/2008 Z. z., zákona č. 445/2008 Z. z., nálezu Ústavného súdu Slovenskej republiky č. 511/2009 Z. z., zákona č. 102/2010 Z. z., zákona č. 204/2011 Z. z., zákona č. 361/2012 Z. z., zákona č. 160/2014 Z. z., zákona č. 180/2014 Z. z., zákona č. 239/2014 Z. z., zákona č. 125/2015 Z. z, zákona č. 447/2015 Z. z., zákona č. 125/2016 Z. z., nálezu Ústavného súdu Slovenskej republiky č. 131/2017 Z. z., zákona č. 70/2018 Z. z., zákona č. 177/2018 Z. z., zákona č. 5/2019 Z. z., zákona č. 413/2019 Z. z., zákona č. 73/2020 Z. z., zákona č. 338/2020 Z. z., zákona č. 345/2020 Z. z. , zákona č. 488/2021 Z. z., zákona č. 512/2021 Z. z. a zákona č. 42/2022 Z. z. sa mení a dopĺňa takto:

1. V § 2a ods. 5 druhej vete sa na konci bodka nahrádza čiarkou a pripájajú sa tieto slová: „ak nová obec nemá preukázaný svoj historický vývin najneskôr od roku 1918 a ak by sa obec rozdelila na etnickom základe.“.
2. V § 2a ods. 6 sa na konci pripája táto veta: „Starosta obce je povinný doručiť okresnému úradu v sídle kraja návrh na rozdelenie obce a ďalšie dokumenty bezodkladne, najneskôr do 30 dní odo dňa podpisu dohody o rozdelení obce.“.
3. V § 11a ods. 1 písm. c) sa na konci čiarka nahrádza bodkočiarkou a pripájajú sa tieto slová: „ak ide o petíciu za rozdelenie obce, vyžaduje sa aspoň 60% oprávnených voličov12) odčleňovanej časti obce,“.
4. V § 11a ods. 3 sa na konci pripája táto veta: „Ak ide o rozdelenie obce, miestne referendum sa uskutoční len v odčleňovanej časti obce.“.
5. V § 11a ods. 8 prvej vete sa na konci bodka nahrádza bodkočiarkou a pripájajú sa tieto slová: „ak ide o rozdelenie obce, oprávnenými voličmi12) sa rozumejú len oprávnení voliči12) odčleňovanej časti obce.“.
6. § 11a sa dopĺňa odsekom 9, ktorý znie:

„(9) Predmetom miestneho referenda nemôže byť rozdelenie obce, ak by sa od obce mala odčleniť mestská časť1d).“.

1. Za § 30g sa vkladá § 30h, ktorý vrátane nadpisu znie:

„**§ 30h**

**Prechodné ustanovenia k úpravám účinným od 1. mája 2023**

Referendum o rozdelení obce, ktoré bolo vyhlásené do nadobudnutia účinnosti tohto zákona, sa uskutoční podľa doterajších predpisov.“.

**Čl. II**

Tento zákon nadobúda účinnosť 1. mája 2023.